格仔山位於樂富、九龍城間,是九龍東初級行山及看日落的好去處。由樂富港鐵站行30分鐘內就可登頂,俯瞰九龍仔的城市景色,兼與紅白格圖案合照,訴說當年舊啟德機場的記憶。
如何前往格仔山?
由港鐵站往格仔山,可由樂富站A出口,見到樂富邨三隻字不用過馬路,左轉隨橫頭磡南道上斜。經過樂富生活創庫停車場上樓梯接聯合道。靠右小心過馬路,在左方沿車閘後的富安街登格仔山。富安街斜度尚可,約5分鐘抵分叉路,左方有寫上1960年、同年建成的樂富配水庫休憩花園。右方公廁前有4級石級,沿鐵絲網及少量不太好行的樓級而行,可抵達格仔山山頂,有指海拔98米,亦有指98.8米及103.9米。格仔山瞰樂富配水庫、飛鵝山等景色。
格仔山歷史
在矮矮的測量站右方沿小徑,幾分鐘就抵達打卡熱點。當年舊啟德機場擴建跑道,當局把現時格仔山位置塗上紅白格,助機師於13跑道降落航道及著陸,晚上會亮燈。自舊啟德機場在1998年7月6日關閉後,格仔山失去其導航功能,紅白格仔被灰色油漆蓋過。直至2021年被再塗上新的油漆,再度成為市區行山、賞九龍東日落的打卡好去處。
格仔山影相注意事項
紅白格護土牆面積不大,約有兩至三面,當中面向網球場及足球場的兩層景觀較開揚,因此想有理想的位置等待日落,就要提早出發或在閒日到訪格仔山。到訪當日沒有航拍或自拍器材,限制了拍照角度。根據民航處,格仔山一帶不是禁飛區,可以使用航拍。由格仔山離開,可原路經樂富配水庫休憩花園折返,或在紅白格仔護土牆落維修樓梯,靠左在九龍仔公園網球場及游泳池離開。
九龍仔公園登格仔山
如果想略略減低難度,可由九龍仔公園登格仔山。登格仔山入口是網球場與嘉諾撒聖家書院間黃色欄杆及護土牆樓梯,連續上兩三層樓梯,10分鐘內就可抵格仔山打卡位,不用在小徑中搵路及沿鐵絲網外而行。
格仔山泊車資訊
九龍城延文禮士道13號的九龍仔公園停車場,為最鄰近格仔山的泊車位,每半小時收費由$8到$19.5。另位於橫頭磡聯合道198號的樂富邨停車場每小時由$21至$23,於商場消費或有泊車優惠。另鄰近九龍仔公園的喇沙利道、延文禮士道設錶位。